คุณคะ เมื่อสัปดาห์ที่แล้วมีเพศสัมพันธ์กับแฟนขณะเป็นประจำเดือน แต่ประจำเดือนก็เกือบจะหายแล้วค่ะตอนที่มี ใส่ถุงยางนะคะแต่อยู่ๆถุงยางก็แตก ก็เลยกินยาคุมฉุกเฉิน พอผ่านไป4-5วัน มีเลือดออกจากน้องสาว เลือดไม่มีกลิ่น อันนี้เป็นผลข้างเคียงจากยาคุมฉุกเฉินหรือผิดปกติหรอคะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนหลังการกินยาไปนั้น อาจจะมีเลือดออกผิดปกติมาทางช่องคลอดได้ประมาณ 1 สัปดาห์หลังใช้ยา การมีผลข้างเคียงไม่ได้บอกว่ายาได้ผลหรือไม่ และการมีผลข้างเคียงเกิดได้เป็นปกติหลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป